# ΠΡΑΞΗ 8η

Επιλογή Τουριστικού Πρακτορείου

 Σήμερα Τρίτη 9 Απριλίου 2019 και ώρα 10:00π.μ συνεδρίασε η επιτροπή που συγκροτήθηκε, με βάση το άρθρο 13/2 της Υ.Α 33120/ΓΔ4/28-02-2017 (ΦΕΚ 681/τ.Β/06-03-2017) και την Πράξη 7η / 9-4-2019 της Διευθύντριας του 19ου Γυμνασίου Θεσσαλονίκης και αποτελείται από τους:

1. Φαρσιαρώτου Μαρία, Διευθύντρια, Πρόεδρο
2. Δαρδιώτη Κωνσταντίνο, Πρόεδρο του συλλόγου γονέων και κηδεμόνων
3. Χατζόπουλο Βασίλειο, συνοδό καθηγητή
4. Καραγκιόζη Χρύσα και Μουρουζίδου Μάρθα εκπρόσωποι μαθητών

Οι ανωτέρω αφού ενημερώθηκαν για τις ισχύουσες εγκυκλίους που αφορούν τη διαδικασία επιλογής πρακτορείου, εξέτασαν τις προσφορές που είχαν κατατεθεί από τέσσερα ταξιδιωτικά γραφεία (Zorpidis Travel, Connection Travel, Ψωμιάδης Travel και Grecos Tours).

Η επιτροπή αφού έλαβε υπόψη της την ασφάλεια , την οργάνωση της εκδρομής, την πληρότητα του φακέλου προσφοράς και την αξιοπιστία του πρακτορείου αποφάσισε ομόφωνα να αναθέσει τη διενέργεια της διήμερης εκπαιδευτικής επίσκεψης της περιβαλλοντικής ομάδας του 19ου Γυμνασίου Θεσσαλονίκης στα Ιωάννινα-Καστοριά στο πρακτορείο “Zorpidis Travel” και να προχωρήσει άμεσα η Διευθύντρια του Γυμνασίου στη σύνταξη ιδιωτικού συμφωνητικού, στο οποίο θα περιγράφονται όλες οι υποχρεώσεις του συγκεκριμένου πρακτορείου προς το Σχολείο και του Σχολείου προς αυτό.

 Η επιλογή του συγκεκριμένου πρακτορείου έγινε με ποιοτικά και οικονομικά κριτήρια και λήφθηκε υπόψη η εμπειρία από προηγούμενη συνεργασία με το ίδιο πρακτορείο. Η προσφορά περιλαμβάνει τα παρακάτω:

* Τιμή των 60 ευρώ ανά μαθητή σε τρίκλινο δωμάτιο με πρωινό
* Ασφάλεια Ευθύνης Διοργανωτή και αστικής ευθύνης, σύμφωνα με την κείμενη νομοθεσία (άρθρο14-Εφημερίδα της Κυβερνήσεως-Αρ .Φύλλου 2769)
* Μεταφορά με πολυτελές λεωφορείο τελευταίας τεχνολογίας ελεγμένο σύμφωνα με τους ευρωπαϊκούς νόμους για την πραγματοποίηση του προγράμματος που θα συμφωνηθεί πριν την έναρξη της εκδρομής.
* 1 διανυκτέρευση στο ξενοδοχείο HOTEL TSAMIS 3\* στην Καστοριά με πρωϊνό.
* 3 θέσεις συνοδών καθηγητών σε μονόκλινα δωμάτια (δωρεάν)
* Έμπειρος αρχηγός-συνοδός .
* Ατομικές Αποδείξεις συμμετεχόντων μαθητών.

Η απόφαση αυτή να δημοσιευτεί στο ιστολόγιο του 19ου Γυμνασίου Θεσσαλονίκης. Δίνεται προθεσμία τριών (3) εργάσιμων ημερών για την υποβολή τυχόν ενστάσεων, οι οποίες υποβάλλονται στη διεύθυνση του σχολείου τις εργάσιμες ώρες.

Για το λόγο αυτό συντάχθηκε αυτό το πρακτικό και υπογράφεται ως ακολούθως

Η πρόεδρος Τα μέλη

 Φαρσιαρώτου Μαρία Χατζόπουλος Βασίλειος

 Δαρδιώτης Κωνσταντίνος

 Καραγκιόζη Χρύσα

 Μουρουζίδου Μάρθα